*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*57. számú előterjesztés*

Bátaszék Város Önkormányzat Képviselő-testületének 2025. március 12-én

16 óra 30 perckor megtartandó RENDKÍVÜLI ülésére

*Közérdekű kötelezettségvállalás célokmányának elfogadása*

|  |
| --- |
| **Előterjesztő:** dr. Bozsolik Róbert polgármester**Készítette:** dr. Firle-Paksi Anna aljegyző **Törvényességi ellenőrzést végezte:** Takaróné dr. Mihó Beatrix kirendeltségvezető**Tárgyalja: -** |

 **Tisztelt Képviselő-testület!**

Völker János felajánlotta Bátaszék Város Önkormányzatának, hogy a tulajdonát képező festményeket, néhány éves időszakra – a Számvevőség épületében történő kiállítás megrendezése céljából - az önkormányzat birtokába adja.

A kiállítás megrendezéséhez szükséges feltételek kialakításához a Számvevőség épületének földszinti helyiségeit fel kellene újítani, de a jelenlegi nehéz gazdasági helyzet miatt az épület tervezett felújítása várat magára. A napokban egy magánszemély nagyobb összegű felajánlással kívánt élni a kiállító tér kialakításához kapcsolódóan.

Ahhoz, hogy önkormányzatunk jogszerű keretek között befogadhassa az adományt, javasoljuk, hogy a képviselő-testület a mellékelt közérdekű kötelezettségvállalás célokmányának elfogadásával kezdeményezze az adománygyűjtés pénzbeli formáját.

A pénzbeli adományokat Bátaszék Város Önkormányzat **„Közcélú adománygyűjtő számla”** elnevezésű elkülönítettszámlájára várjuk, melynek megnyitásáról gondoskodtunk.

Az előterjesztés 1. sz. és 2. sz. melléklete tartalmazza a közérdekű kötelezettségvállalás meghirdetésére, valamint az adományok fogadására vonatkozó megállapodás tervezetet.

A fentiekre tekintettel javasoljuk az alábbi határozati javaslat elfogadását.

**H a t á r o z a t i j a v a s l a t :**

**Számvevőség épületének (Bátaszék, Budai utca 7. szám alatti ingatlan) földszinti helyiségeiben kiállító tér kialakításához kapcsolódó adománygyűjtő akció szervezésére, és meghirdetésére**

Bátaszék Város Önkormányzata Képviselő-testülete

1. Számvevőség épületének (Bátaszék, Budai utca 7. szám alatti ingatlan) földszinti helyiségeiben megrendezésre kerülő kiállítással kapcsolatos kiállító tér kialakítására adománygyűjtési akciót (közérdekű kötelezettségvállalás) hirdet;
2. a közérdekű kötelezettségvállalás célokmányát az előterjesztés 1. számú melléklet szerinti tartalommal elfogadja, annak közzétételét a helyben szokásos módon elrendenli.

*Határidő:* 2025. március 24.

 *Felelős:* Dr. Bozsolik Róbert polgármester

(közzétételért)

 *Határozatról értesül:* KÖH Pénzügyi Iroda

 irattár

…/2025. (III.12.) önk.-i határozat 1. melléklet

**Közérdekű kötelezettség-vállalás szervezése**

 **(Tervezet)**

Bátaszék Város Önkormányzata a Számvevőség épületének (Bátaszék, Budai utca 7. szám alatti ingatlanban) földszinti helyiségeiben megrendezésre kerülő kiállítással kapcsolatos kiállító tér kialakítására adománygyűjtést szervez közérdekű kötelezettségvállalás formájában.

1. A fenti közérdekű céllal összefüggésben magánszemélyek, jogi személyek, jogi személyiséggel nem rendelkező gazdasági társaságok írásban kötelezettséget vállalnak arra, hogy vagyoni szolgáltatásukkal az adománygyűjtés célkitűzéseit szolgálják.

1. A felajánlás tartalma:

A felajánlásnak tartalmaznia kell a közérdekű célt és a felajánlott vagyoni szolgáltatás tartalmát (összegét, illetve természetben történő meghatározását). A felajánlás megállapodás megkötésével jön létre.

1. **A közérdekű kötelezettségvállalást kiíró a képviselő-testületi határozat meghozatalától 2025.04.30-ig tartó határozott időre szervezi.** A felajánlásokat Bátaszék Város Önkormányzatának az OTP Bank Nyrt. által vezetett 11746005-15414076-10330009 számú bankszámlájára lehet teljesíteni.

1. A közérdekű célra felajánlott pénzeszközöket Bátaszék Város Önkormányzata a fenti alszámlán elkülönítetten kezeli. Az adományozott az adományozó által teljesített befizetésről, adományról az adományozás teljesítésekor hatályos adójogszabályok szerint - amennyiben a hatályos adójogszabályok igazolás kiadását írják elő - igazolást ad ki a tárgyévet követő év január 31-ig.

1. A bankszámlára befizetett pénzeszközök és egyéb felajánlások tekintetében a polgármester kötelezettséget vállal arra, hogy azokat maradéktalanul ebben az okiratban megjelölt célra fordítja.

1. Bátaszék Város Önkormányzata köteles a közérdekű kötelezettségvállalást nyilvánosan meghirdetni, a felajánlások felhasználásával kapcsolatban a közérdekű kötelezettségvállalókat tájékoztatni.

Bátaszék, 2025. ……....

***Dr. Bozsolik Róbert*** ***polgármester***

…/2025. (III.12.) önk.-i határozat 2. melléklet

M E G Á L L A P O D Á S

Tervezet

amely létrejött egyrészről

**Bátaszék Város Önkormányzata**

Székhely: **7140 Bátaszék, Szabadság u 4.**

Törzskönyvi azonosító szám: 733304

Adószám: 15733304-2-17

Számlavezető pénzintézet neve: **OTP Bank Nyrt.**

Számlaszám: 11746005-15414076-10330009, mint adományozott, képviseli: **Dr. Bozsolik Róbert polgármester**, (a továbbiakban: adományozott)

 másrészről:

**………………………………………………..**

Székhely: …………………………………

Adószám: …………………………………

Számlavezető pénzintézet neve: ……………………………

Számlaszám: ………………….-…………………., képviseli: **………………………………** mint adományozó (a továbbiakban adományozó ) között a mai napon az alábbiak szerint:

1. Bátaszék Város Önkormányzatának Képviselő-testülete …/2025.(III.12.) önkormányzati határozatában hozzájárult ahhoz, hogy az adományozott közérdekű kötelezettségvállalást fogadjon el a Számvevőség épületének (Bátaszék, Budai utca 7. szám alatti ingatlan) földszinti helyiségeiben megrendezésre kerülő kiállítással kapcsolatos kiállító tér kialakítására.

1. Az adományozó kötelezettséget vállal arra, hogy az 1.) pontban foglalt közérdekű cél megvalósításához ……………..,- Ft, azaz ………….. forint vagyoni szolgáltatást teljesít, amely összeget jelen megállapodás aláírásától számított 5 naptári napon belül az adományozott számlájára befizet.

1. Adományozott az Adományt elfogadja.

1. Adományozott kötelezettséget vállal arra, hogy Adományozó által felajánlott Adományt az 1.) pontban foglalt közérdekű célra fordítja és az adomány felhasználásáról az adományozót tájékoztatja.

1. Adományozó nem él a Polgári Törvénykönyvéről szóló 2013. évi V. törvény (a továbbiakban: Ptk.) 6:589. §-ában biztosított jogával, eszerint nem köt ki olyan feltételt, hogy a 2.) pontban részletezett vagyoni szolgáltatásának a meghatározott célra való fordítása a nevének feltüntetésével történjen.

1. Az adományozott az adományozó által teljesített befizetésről, adományról az adományozás teljesítésekor hatályos adójogszabályok szerint - amennyiben a hatályos adójogszabályok igazolás kiadását írják elő - igazolást ad ki a tárgyévet követő év január 31 - ig.

1. Adományozó jelen Megállapodás aláírásával elfogadja, és tudomásul veszi, hogy amennyiben a mindenkor hatályos általános forgalmi adóról szóló törvény a közérdekű kötelezettség vállalás értéke után általános forgalmi adó fizetési kötelezettséget ír elő, azt a vonatkozó jogszabályok alapján megfizeti.

1. A megállapodásban nem szabályozott kérdésekben a Ptk. előírásai az irányadók. Jelen megállapodás 4 eredeti példányban készült magyar nyelven és 2 számozott oldalt tartalmaz, melyből Feleket 2-2 példány illeti.

Felek a jelen megállapodást elolvasás és értelmezés után, mint akaratukkal mindenben megegyezőt jóváhagyólag aláírták.

Bátaszék, 2025. …………….. hó ………….. nap

 adományozott adományozó